ถึงสำนักอนามัยกรุงเทพมหานคร 
อยากให้เจ้าหน้าที่ที่เกี่ยวข้องและมีอำนาจตาม พรบ.สาธารณสุข ออกตรวจสอบสถานที่ศูนย์อาหารที่ ศูนย์การค้าเดอะพาซิโอ ถนนลาดกระบัง เนื่องจากศูนย์อาหารแห่งนี้ที่อยู่ด้านหน้าศูนย์การค้า มีปัญหาเกี่ยวกับฝูงนกกระจอกเต็มไปหมด โดยจากการเข้าไปใช้บริการ ผู้ร้องพบเห็นปัญหา ฝูงนกกระจอกเกาะอยู่เหนือหัวด้านบนของโต๊ะอาหารที่เข้าไปใช้บริการและขี้ลงมาที่โต๊ะอาหาร จะพบเห็นขี้นกกระจอกเต็มไปหมดทั้งเก้าอี้และโต๊ะตามเสาและพื้น รวมถึงหลังป้ายชื่อร้านอาหารจะมีนกไปเกาะและขี้เต็มไปหมด ผู้ร้องมีความกังวลเรื่องความสะอาดและความปลอดภัยของอาหาร จึงอยากให้เจ้าหน้าที่ที่เกี่ยวข้องเข้าไปตรวจสอบและให้เจ้าของสถานที่ดูแลสถานที่ให้สะอาดถูกหลักอนามัยด้วย สิ่งที่ผู้รับบริการเห็นอีกอย่างคือเมื่อมีลูกค้าใช้โต๊ะอาหารเสร็จและลุกออกจากโต๊ะไปจะมีฝูงนกกระจอกจำนวนมากเข้ามารุมกินอาหารที่เหลือบนโต๊ะตามภาพประกอบ เป็นโต๊ะที่อยู่ติดกับบริเวณข้างร้าน KFC